དེར་བརྟེན་ཁོང་ཚོར་ང་ཚོ་དགོས་པ་ཆགས་དུས་ཕོ་མོ་གཉིས་བཟོ་གྲྭ་ནང་དུ་བཅུག་པ་རེད།ང་ཚོས་འཕྲུལ་འཁོར་ལས་ཀ་བྱེ་ད་སྟངས་སྦྱངས་པ་དང༌།འཕྲུལ་འཁོར་བཀོད་སྤྱད་བྱེད་སྟངས་སྦྱངས་ཏེ་ཡོང་འབབ་སྒོར་མོ་ཐོབ་པ་རེད།ང་ཚོར་ཡོང་འབབ་སྒོར་མོ་ཐོབ་པ་དེས་ང་ཚོའི་འཚོ་བའི་གནས་སྟངས་ཅུང་ཇེ་ལེགས་ཕྱིན།འཚོ་བའི་གནས་སྟངས་ཅུང་ཇེ་ལེགས་ཕྱིན་པ་དང་མཉམ་དུ་ང་ཚོ་ཅུང་ལེགས་པའི་སློབ་གྲྭར་བསྐྱོད་ཐུབ་པ་དང༌།ང་ཚོ་ཅུང་ལེགས་པའི་སློབ་གྲྭར་བསྐྱོད་ཐུབ་བསྟུན་ནས་ཤེས་ཡོན་ལེགས་ཙམ་ཐོབ་ཏེ་ལས་ཀ་དང་གོ་གནས་ལེགས་ཙམ་རག་པ་རེད།དེ་ནི་ཁོང་ཚོའི་སྙིང་ཁོངས་ནས་འགྱུར་བ་བཏང་པ་མ་ཡིན།གློ་བུར་དུ་གཉིད་སད་པའི་ཀུན་སློང་ཡག་པོ་ཞིག་ཀྱང་མ་རེད།དེ་ནི་ཕྱི་ཕྱོགས་ནས་ཁོང་ཚོར་གནོན་ཤུགས་སྤྲད་པ་དང༌།གནོན་ཤུགས་སྤྲད་པ་དེས་ང་ཚོར་མདུན་བསྐྱོད་ཀྱི་གོམ་པ་ཁ་ཤས་སྤོ་རུ་བཅུག་ཡོད་པ་རེདག་རེ་བྱས་ནས་ཁོང་ཚོས་ང་ཚོ་དང་ཐོག་དམག་ཞབས་ཁོངས་སུ་འཛུལ་ཞུགས་བྱེད་དུ་བཅུག་ཡོད་པ་མ་རེད།དེ་ནི་ཁོང་ཚོས་ང་ཚོ་ལ་མེ་མདའ་སྤྲོད་པ་དང༌།མེ་མདའ་རྒྱག་སྟངས་སློབ་རྒྱུར་ཞེད་སྣང་སྐྱེས་པ་དང༌།དགད་མོ་བགད།ཁོང་ཚོས་ང་ཚོར་མེ་མདའ་སུ་ལ་རྒྱག་དགོས་མིན་བརྗོད་མི་དགོས་པ་ལ་ཞེད་སྣང་སྐྱེས་པ་རེད།དགད་མོ་བགད་དང་ལག་པ་བརྡབས།